
	Dagsorden
	Referat

	1. 
	Valg af dirigent og stemmetæller
	Hovedbestyrelsen indstiller Anne Hjortshøj. Hun er valgt af generalforsamlingen (herefter GF). 

	2. 
	Bestyrelsens beretning for det forløbne år
	Bilag 1
Formanden for volleyballafdelingen fraværende, og bestyrelsen ønsker dennes beretning udsat til en ekstraordinær GF - dette vedtaget. 

	3. 
	Forelæggelse af regnskab for det forløbne år til godkendelse
	Da kassereren er sygemeldt med et brækket håndled, og derfor ikke har kunnet lave regnskabet, søger hovedbestyrelsen om generalforsamlingens tilladelse til at afholde en ekstraordinær generalforsamling, hvor regnskabet fremlægges til godkendelse. 
Generalforsamlingen d.d. godkender dette. Ekstraordinær GF den 26/3 2026 kl. 19.00 i Havndal Hallen

	4. 
	Behandling af indkomne forslag
	Ingen indkomne forslag

	5. 
	Valg af hovedformand
	Bilag 2

	6. 
	Valg af kasserer
	Bilag 2

	7. 
	Valg af næstformand/sekretær
	Bilag 2

	8. 
	Valg af suppleant
	Bilag 2

	9. 
	Valg af aktivitetsformænd/ udvalgsmedlemmer/suppleanter
a. Fodbold
b. Håndbold
c. Badminton
d. Gymnastik 
e. Volleyball
f. Motion
	Bilag 2

	10. 
	Valg af 2 revisorer og 1 revisorsuppleant
	Bilag 2

	11. 
	Evt. 
	Støtteforeningen har uddelt årets ungdomsleder. Sidste år fik Ditte Ankerstjerne den, og i år har Støtteforeningen besluttet at give den til Andreas Thorsen. 



Bilag 1: 
Hovedformand: 2025 er gået på held, og vi har igen haft fornøjelsen af at være et af
samlingspunkterne for vores lille samfund.

Igen har alle personer knoklet for at give ung som ældre, mulighed for at kunne dyrke motion og være sammen til flere begivenheder. Gymnastik afholdt igen iår en flot opvisning, med stor deltagelse. Den årlige Bierfest, er blevet et stadig større varetegn for Havndal blandt især de yngre generationer. Fuldt hus og udsolgt, gjorde dagen til endnu en succes. Det må vi ikke tage forgivet. En lille by med meget flittige mennesker.

Vi afholdte årets sportsuge, og igen var stemning og ambitionerne i top, for at kunne få især børn og barnlige sjæle til sportspladsen. Traditionen tro, fik jeg en hel uge med opringninger og skæld ud fra Camilla og Rikke. Især da jeg spontant hentede en Rodeotyr, kunne jeg se Rikkes begejstring på lang afstand. Hun stillede sig ved min side, og sagde stille ”
hvem mon der har søgt om opstillingstilladelse. Min telefon ringede heldigvis, og sportsugen fortsatte driftigt �� Ugen gik som planlagt, med at hvad det indebærer. Der var liv og glade dag og fornuftigt vejr. Vi havde fuldt hus og 150 mennesker til spisning lørdag aften.
Søndag morgen stod på nedtagning, og man kunne fornemme, at enkelte folk var en anelse ramt af aftenens begivenhed.

Vores nye tiltag ” Frivillig- dagen ” blev søsat og missionen var klar. En hel dag med sjov og sammenvejr, hvor alle de inviterede, er kernen i tandhjulet, som gør HUI til den forening, vi er i dag. En dag hvor de frivillige sjæle fik en sjælden stund af blot at kunne deltage,
og ikke arrangere. Dagen gik med teamwork og aktiviteter, og fællesspisning om aftenen.
Især den frie bar om aftenen var et stort hit for enkelte personer. Vi sluttede året af med slag af Julekalendere som blev styret med hård hånd af Flemming og Mathilde på Mortensminde. 2000 stk. blev solgt.

Afslutningsvis vil jeg gerne benytte lejligheden til at takke alle frivillige for
opbakningen. Især mine bestyrelsesmedlemmer og afdelingernes frivillige, for
alle de timer i lægger i vores lille forening. Sponsorer og lokale virksomheder, der yder en indsats for at enderne kan mødes.
Stor tak til støtteforeningen. En stor tak skal lyde til vores ALLE SAMMENS halinspektør Michael Madsen.
Sidst men ikke mindst, så skal der lyde en kæmpe tak til alle jer, som lige ”drejer ind, eller møder op, når vi mangler en hånd ” Jer som lige henter eller bringer. Jer som træder til, når andre har for travlt. Mest af alt, jer som møder op og gør en forskel, også selvom hverdagen er travl, og alligevel formår at sætte andre før sig selv.

Fodbold: Sidste sæson måtte vi desværre trække vores oldboys hold, pga manglende tilslutning. Den nye sæson har, trods andre regler, fået lov at starte i C rækken.
Men det ser på nuværende tidspunkt ud til at vi igen må melde fra, da vi pt. kun er 5 inklusive undertegnede. 

Håndbold: Sæson 2025 var sæsonen hvor vi igen fik gang i ungdomshåndbolden vi har de sidste par år haft unge spillere i børnehave/ start skolealderen, men i 25 rykkede de op i U9.
I starten havde vi et mix hold som var til stævner da vi ikke var helt nok til et pige og drenge hold. Men der er kommet en stor interesse for håndbold i den årgang så vi i dag har både et pige og et drengehold. De spiller i hver sin pulje og er begyndt at træne 2 gange om ugen.
Vores U11 drenge har også fået et par nye spiller, som aldrig har spillet før men dette er ikke at se. Det tromler også der ud af og vinder oftest deres kampe med plus 10 mål. U11 er også begyndt og træne 2 gange om uge. Damerne spiller stadig i serie 4 der er ikke så mange som der har været men vi har stadig holdet. Her er det hver at nævne at dame motionsholdet vi havde for et par år siden fylder 25% af holdet
den dag i dag. Herrene spiller serie 3 og har fået en ny træner ude fra, nærmere bestemt Randers. Dette giver noget nyt og friskt til holdet, men også resten af klubben. På herrer holdet i år spiller vores u17 drenge på dispensationer da vi ikke kunne få dem i en passende u17 pulje. Vi har i 2025 fået 1 herrehold mere som ret hurtigt blev døbt “lykke Liga” det hold er starte med at vi var et par stykker som måske ikke helt kunne være med på serie 3 mere, men var heller ikke klar til at slippe bolden. Vi var ude og forhøre os og fandt 9-10 mand som godt nok aldrig har spillet før men har mod på det. Vi har dog stadig den første sejer til gode.
Til slut vil jeg gerne takke alle frivillige, træner og ledere, sponsorer, Havndal hallen,
støtteforeningen og ikke mindst spiller og forældre for samarbejdet i 2025

Badminton: Badmintonafdelingen tæller i dag 22 medlemmer. Den yngste spiller er 9 år, og den ældste er 77 år – og det synes vi faktisk siger noget rigtig fint om fællesskabet hos os. Her er der plads til både unge og erfarne spillere, og det sociale samvær vægtes lige så højt som kampene på banen. Vi spiller hver onsdag fra kl. 20.00–22.00. Vi kunne godt ønske os lidt tidligere haltider, men vi er samtidig bevidste om, at det er et puslespil, der skal gå op på tværs af foreningens afdelinger. Vi håber, at vi i fællesskab kan finde gode løsninger fremadrettet. I løbet af året har vi ændret praksis omkring badmintonbolde. Fremover købes bolde ikke længere over kontingentet via foreningen, men den enkelte spiller sørger selv for bolde. Det giver en mere enkel og gennemsigtig ordning.
Der arbejdes desuden på at få etableret bordtennis som en del af badmintonafdelingen. Det ser vi som en spændende mulighed for at styrke aktiviteten og tiltrække endnu flere medlemmer. Afslutningsvis vil jeg gerne sige tak til bestyrelsen for et godt og konstruktivt samarbejde. Det betyder meget for afdelingens udvikling og daglige drift.

Gymnastik: I Gymnastik er vi så heldige at have en næsten fast trænerstab, så denne beretning bliver meget ”plejer”. Krudtuglerne, 10 stk., bestyres af Sascha, som har Berit, Nathalie, Rosa og Marius som hjælpetrænere. Der er gang i den, når de 3 – 6 årige slippes løs i hallen, der er ikke nogen, der står med hænderne i lommen, trænerne er beskæftigede.
Krummespringerne bestyres af Annette, Bjarke, Mai-Britt, Karina og Jessica. 24 børn i alderen fra 0. – 3. kl. Her trænes styrke, smidighed, spring, håndstand, vejrmøller, ligesom de sociale færdigheder øves – man skal respektere hinanden og lytte efter, hvad der bliver sagt. Naturligvis er der også tid til leg. Der er kommet endog flere nye til her efter jul – dejligt!
Spring 4. kl. + med 18 deltagere bestyres af Jeanette, Bjarke og Mai-Brit. Sidste gymnastikhold i hallen om onsdagen. Det er en ret garvet flok, langt de fleste har gået til gymnastik i nogle år, så der forventes mere af dette hold. De er dog ikke blevet for gamle til leg, men legen inkludere jo også træning. Gældende for alle vores børne- og ungdomshold er: de har siden jul øvet nogle serier, spring og andre færdigheder, som de glæder sig til at vise jer, når I kommer til vores gymnastikopvisning d. 22. marts.
Mandag træner Mandagspigerne, 14 stk., i hallen under ledelse af Marianne. Noget vi alle glæder os til. Man får arbejdet kroppen godt igennem, får pulsen op, strakt alle musklerne godt og bliver i godt humør af musikken. Hvad kan man forlange mere?
Det næste hold i hallen om mandagen er Jump Fit, som ledes af Kirsten. Et nyt hold i
gymnastikafdelingen; der er 11 på holdet. Der hoppes på små trampoliner, mens der laves øvelser. Her får man en god kondition og den ”dovne” sved kommer ud. En mere skånsom form for træning end step har jeg ladet mig fortælle.
Endelig har Kirsten et hold step i Sundhedshuset, 6 stk., hver tirsdag. Her er der også sved på panden – step op – step ned – step til siden – step over, mens armene laver forskellige øvelser. Vores børne/ungdomstrænere har været på skolen og træne børnene i idrætstimerne, hvilket også gav flere medlemmer i 2024/25-sæsonen.
Vi er ret alsidige i gymnastikafdelingen tre børne/ungdomshold og tre voksenhold. Det er vi faktisk ganske stolte af! Men disse hold kunne jo ikke eksistere, hvis ikke der var nogle dygtige, engagerede og frivillige trænere, som hele sæsonen bruger deres fritid på trænergerningen. Der skal lyde en kæmpetak til alle jer. I er bare de bedste!!!

Tak til Støtteforeningen for jeres støtte i årets løb og gavekortet til gymnastik, som vi modtog til jeres generalforsamling til et arrangement for børnene.
Tak til Sparekassen Danmark – Gjerlev Enslev Fonden for støtte til indkøb af Jump Fit trampoliner. Tak til alle sponsorer, som har støttet gymnastik i årets løb.
Tak til HUI’s bestyrelse for et godt samarbejde i 2025. Tak til Madsen – du er altid parat, når vi har brug for det. Tak til Ellen for god mad og service.

Volleyball: 

Motion: Sæsonen startede som traditionen byder, med indmelding, kaffe og kage i klubhuset. Det var en fornøjelse at se hvor mange der mødte op.
Sommeren 2025 bød på cykelhold, gå-hold og krolf. Det var dejligt at se flere nye medlemmer og alle afdelinger havde en god sæson, med motion, samvær og fællesskab. Der var 51 aktive og heraf kan Motion prale af at have hele 6 æresmedlemmer.
I efteråret startede planlægningen af det nye tiltag i HUI. Hallen og HUI samarbejder om det
nye tiltag Multiidræt, som er startet i januar 26. Det er uvurderligt, at der er frivillige som gør den ekstra indsats for at få tingene til at køre. Derfor en stor tak til cykelfolket for selvstændig planlægning af cykelture, tak til Anders Sejrsen for at holde styr på tropperne til krolf og tak til motionsudvalget og Kaj Nymann for at finde de bedste gå ruter.
En vigtig del af Motionsafdelingen er samvær og hygge med kaffe og kage, så stor tak til alle
jer der har bagt et utal af kager og brygget kaffe i spandevis. Også tak til alle jer der har
beværtet cyklisterne med hyggelig afslutning efter dagens anstrengelser på landevejene.
Sommersæsonen sluttede på festlig og traditionel vis med grillpølser og kage og hyggeligt
samvær på Lyshøj Mølle. En stor tak til Møllen for stor gæstfrihed og imødekommenhed. Stor tak til Madsen for at tage sig godt af krolferne. Til sidst en stor tak til sponsorer og til motionsudvalget. Ikke mindst tak til den øvrige bestyrelse for et rigtig godt samarbejde.


Bilag 2: 

	Vedt. pkt.
	Poster (Lige år=L. Ulige år=U.)
	Valgt år
	På valg 2026
	Valgt 2026

	5 (L)
	Hovedformand Mikkel Rasmussen
	2024
	Ja, genopstiller
	X

	6 (U) 
	Kasserer Rikke Thorup
	2025
	Nej
	

	7 (U)
	Næstformand Camilla Hjortshøj
	2025
	Nej
	

	8
	Suppleant Michael Frandsen*
	2025
	Ja, Rasmus Skeel
	X

	(U) 
	Fodboldfor. Bjørn Kjærgaard
	2025
	Nej
	

	 
	Michael Juncher
	2024
	Ja, Monica Kjærgaard
	X

	 9A
	Uno Pedersen
	2024
	Ja, genopstiller
	X

	 
	Suppleant Kasper Juhl*
	2025
	Ja, Mike Vinther
	X

	(L)
	Håndboldfor. Nicolaj Haarup 
	2024
	Ja, genopstiller
	X

	 
	Mette Rasmussen
	2025
	Nej
	

	 
	Morten Eriksen
	2024
	Ja, genopstiller
	X

	9B
	Ivan Pedersen
	2024
	Ja, genopstiller
	X

	 
	Dorthe Thorsen
	2025
	Nej, Andreas Thorsen (1 år)
	X

	 
	Suppleant Michael Madsen*
	2025
	Ja, Jimmy Thorup
	X

	(U)
	Badmintonfor. Mads Kaasgaard Hjortshøj
	2025
	Nej
	

	 
	Peder Skov
	2024
	Ja, genopstiller
	X

	9C
	Michael Frandsen
	2024
	Ja, Anne Hjortshøj
	X

	 
	Suppleant: Jesper Sommer*
	2025
	Ja, Michael Frandsen
	X

	(U)
	Gymnastikfor. Bolette T. Poulsen
	2025
	Nej
	

	 
	Majbritt Bak Frederiksen
	2024
	Ja, genopstiller
	X

	9D
	Dorthe Mohr
	2025
	Nej
	

	 
	Suppleant Kirsten Andersen *
	2025
	Ja, genopstiller
	X

	(L)
	Volleyballfor. Flemming Andersen
	2024
	Ja, genopstiller
	X

	 
	Rikke thorup
	2025
	Nej
	

	9E
	Ivan Lorentzen
	2025
	Nej
	

	 
	Suppleant Elisa Iversen *
	2025
	Ja, genopstiller
	X

	(L)
	Motionfor. Marianne Wolf
	2024
	Ja, genopstiller
	X

	 
	Margit Skovbo
	2025
	Nej
	

	 
	Bolette Tang Poulsen
	2024
	Ja, genopstiller
	X

	9F
	Lise Brøndum
	2024
	Ja, genopstiller
	X

	 
	Birthe Uhrenholt
	2025
	Nej
	

	 
	Suppleant Lone Støvring*
	2025
	Ja, genopstiller
	X

	 
	Revisorer:
	 
	 
	

	 
	Kim Riis Poulsen *
	2025
	Ja, genopstiller
	X

	10
	Michael Haarup *
	2025
	Ja, Martin Rasmussen
	X

	 
	Suppleant: Martin Rasmussen
	2025
	Ja, Michael Haarup
	X

